13.pielikums

projekta iesniegumam

**Mērķorientētas infrastruktūras indikatīvās pazīmes**

**Komisijas Regulas Nr. 651/2014**[[1]](#footnote-2)**56.panta izpratnē**

Mērķorientētas infrastruktūras indikatīvās pazīmes projektos, kur piešķirts komercdarbības atbalsts atbilstoši Komisijas Regulas Nr. 651/2014 56.pantam, apkopotas, ņemot vērā sadarbības iestādes darbinieku pieredzi. Vienlaikus jāņem vērā, ka, identificējot kādu no zemāk minētajām pazīmēm, nevar izdarīt viennozīmīgus secinājumus, ka projekta infrastruktūra ir mērķorientēta – visas konstatētās pazīmes ir jāvērtē kontekstā ar visu informāciju, kas ir pieejama par projektu.

Pazīmes, kas var liecināt par mērķorientētu infrastruktūru projektā:

1. **Informācija plašsaziņas līdzekļos** (televīzijā, radio, presē, tīmekļa vietnēs, sociālajos tīklos utml.).
2. **Trauksmes cēlāja ziņojums**, **iestāžu iesniegta informācija**.
3. **Specifiskas, aizdomīgas prasības un atsauces** ar projektu saistītā dokumentācijā un tās grozījumos, piemēram:
   * atsauce projekta iesniegumā uz konkrētu komersantu vai projekta iesniegumam pievienotajos dokumentos, pielikumos norādes par konkrētu komersantu;
   * būvprojektā paredzēti risinājumi, kas vērsti uz konkrēta komersanta vajadzībām;
   * specifiski tehniskie risinājumi, kas neatbilst standarta tehniskajiem parametriem konkrētajā nozarē;
   * vispārējas infrastruktūras būvprojektā iekļautas specifiskas nozares prasības;
   * nomas izsoles noteikumi rada šaubas par nediskriminējošu procedūru (projekta iesnieguma stadijā vērtē tikai tad, ja projekta iesniegumā ir norādīta informācija par nomas izsoli vai projekta iesniegumam ir pievienoti nomas izsoles dokumenti. MK noteikumu[[2]](#footnote-3) 51.4.apakšpunktā ir noteikts, ka nomas izsoli izsludina tikai pēc projekta iesnieguma iesniegšanas sadarbības iestādē).
4. **Ja projektu plānots īstenot konkrētā nozarē, tā** **nav pietiekami pamatota**, piemēram**:**

* pašvaldības attīstības stratēģijā, aprakstot pašvaldības ekonomisko specializāciju;
* komersantu vajadzību vai tirgus izpētē;
* nav loģiska skaidrojuma par konkrēto risinājumu;
* pašvaldībā ir tikai viens komersants, kurš darbojas attiecīgajā nozarē;
* tirgus izpētes rezultāti liecina, ka ir tikai viens potenciāli ieinteresēts komersants konkrētās infrastruktūras lietošanā.

1. **Ārējā eksperta (būveksperta, finanšu eksperta, energoefektivitātes eksperta u.c.) atzinums**, kas saņemts par kādu no projekta ietvaros pārbaudāmajiem jautājumiem un kas liecina par konkrēta komersanta vajadzībām.
2. **Ieinteresēto uzņēmumu**, kas minēti tirgus izpētes dokumentācijā, gada pārskati, to ievaddaļa - vadības ziņojums, kur tiek iezīmēti investīciju plāni un kas var atklāt informāciju par aizklātu un nepārredzamu komunikāciju.

1. [Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu](http://data.europa.eu/eli/reg/2014/651/2023-07-01) [↑](#footnote-ref-2)
2. Ministru kabineta 2023.gada 17.oktobra noteikumi Nr.593 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” īstenošanas noteikumi” [↑](#footnote-ref-3)